EkBass/fiwiki-20250220-pages-articles huggingface dataset:
S. P. Somtow

Somtow Papinian Sucharitkul eli S. P. Somtow (; s. 30. joulukuuta 1952)Locus Online: S. P. Somtow interview on thaimaalainen säveltäjä ja kirjailija. Hän opiskeli Eton Collegessa sekä Cambridgen yliopistossa ja vakiinnutti 1970-luvulla asemansa merkittävänä kaakkoisaasialaisena avantgarde- säveltäjänä. 1980-luvun alussa Somtow siirtyi kirjoittamiseen, ja hän julkaisikin kymmenittäin eri alojen kirjoja. Hän on saanut useita palkintoja, kuten World Fantasy Awardin. Hänen romaanejaan on käännetty noin tusinalle eri kielelle. Somtow on ohjannut myös pari pienen budjetin elokuvaa.Somtow: Bio 1990-luvulla Somtow alkoi jälleen siirtyä säveltämään. Hän kuitenkin omaksui uusromanttisen tyylin. Vuonna 2001 Bangkokissa kantaesitettiin Somtowin Madana ensimmäisenä thaimaalaisen säveltämänä oopperana. Somtow asuu sekä Los Angelesissa että Bangkokissa. Hän toimii Bangkokin oopperan ja Siamin filharmonikkojen taiteellisena johtajana. == Lähteet == == Aiheesta muualla == * Luokka:Thaimaalaiset säveltäjät Luokka:Thaimaalaiset kirjailijat Luokka:Thaimaalaiset elokuvaohjaajat Luokka:Oopperasäveltäjät Luokka:Vuonna 1952 syntyneet Luokka:Elävät henkilöt
Andrzej Bachleda-Curuś

Andrzej Jan Bachleda-Curuś (s. 21. tammikuuta 1947 Zakopane, Puola) on puolalainen uransa lopettanut alppihiihtäjä. Hän edusti seuratasolla Legia Zakopanea ja Start Zakopanea. Myös hänen veljensä Jan Bachleda-Curuś ja poikansa Andrzej ovat olympiatason alppihiihtäjiä. Bachleda-Curuś sijoittui Grenoblen olympialaisissa 1968 pujottelussa kuudenneksi, suurpujottelussa 13:nneksi ja syöksylaskussa 26:nneksi. Olympiaohjelmaan kuulumattomassa, MM- arvon omanneessa alppiyhdistetyssä hän oli neljäs. Val Gardenan MM- kilpailuissa 1970 hän sai yhdistetyssä pronssia, oli suurpujottelussa kuudes ja pujottelussa kymmenes. Sapporon olympialaisissa 1972 hän sijoittui suurpujottelussa jaetulle yhdeksännelle sijalle ja pujottelussa kymmenenneksi: St. Moritzin MM-kilpailuissa 1974 hän sai Franz Klammerin jälkeen hopeaa alppiyhdistetyssä, oli seitsemäs pujottelussa ja kolmastoista suurpujottelussa. Bachleda-Curuś sijoittui pujottelun maailmancupin kokonaispisteissä toiseksi kaudella 1971–1972. Maailmancupin kokonaiskilpailussa hän oli samalla kaudella kuudes. Hän voitti urallaan yhden maailmancup-osakilpailun, sijoittui kerran toiseksi ja neljä kertaa kolmanneksi. == Palkintosijat maailmancupin osakilpailuissa == Päivä Kilpailupaikka Laji Sijoitus 17\. tammikuuta 1970 Kitzbühel suurpujottelu 2. 9\. tammikuuta 1972 Berchtesgaden pujottelu 3. 16\. tammikuuta 1972 Kitzbühel pujotteluu 3. 19\. helmikuuta 1972 Banff pujottelu 1. 17\. maaliskuuta 1972 Madonna di Campiglio pujottelu 3. 28\. tammikuuta 1973 Kitzbühel pujottelu 3. == Lähteet == Luokka:Puolalaiset alppihiihtäjät Luokka:Vuonna 1947 syntyneet Luokka:Elävät henkilöt
Emile Griffith

Emile Alphonse Griffith (3. helmikuuta 1938 Saint Thomas, Yhdysvaltain Neitsytsaaret – 23. heinäkuuta 2013 Hempstead, New York) oli yhdysvaltalainen nyrkkeilijä. ==Ura nyrkkeilijänä== Keskisarjassa otellut Griffith muutti jo nuorena New Yorkiin ja aloitti nyrkkeilyn teini-ikäisenä. Vuonna 1958 hän ryhtyi ammattilaiseksi ja otteli aluksi lähinnä kotikaupungissaan New Yorkissa. ===Ammattilaisura=== Griffith voitti WBA ja WBA-liittojen välisarjan maailmanmestaruuden ensimmäisen kerran joulukuussa 1962. Myöhemmin hän otteli tittelistä kuudesti ja menetti sen kerran. Vuonna 1966 Griffith siirtyi keskisarjaan ja voitti maailmanmestaruuden Nigerian Dick Tigerilta saman vuoden huhtikuussa. Seuraavien kahden vuoden aikana Griffith otteli tittelistä viidesti. Huhtikuussa 1967 hän menetti sen italialaiselle Nino Benvenutille, mutta voitti mestaruuden takaisin syyskuussa. Viimeisen kerran Griffith puolusti maailmanmestaruutta maaliskuussa 1968, jolloin menetti sen jälleen Benvenutille. Myöhemmin Griffith otteli maailmanmestaruudesta vielä kolmesti. Hän hävisi ensin Meksikon José Nápolesille vuonna 1969 sekä sen jälkeen kahdesti Argentiinan Carlos Monzónille, vuosina 1971 ja 1973. Griffith lopetti ammattilaisuransa vuonna 1977. Hän kävi 112 ottelua ja saavutti niissä 85 voittoa, joista 23 tyrmäyksellä. Kaksi ottelua päättyi ratkaisemattomaan. International Boxing Hall of Fameen Griffith valittiin vuonna 1990.http://www.ringtv.com/179851-emile-griffith-tribute/ Ring Magazine -lehti valitsi hänet vuonna 2002 viimeisten 80 vuoden parhaiden nyrkkeilijöiden joukossa sijalle 33. ===Kehäkuolema=== Maaliskuun 24. päivänä 1962 Griffith otteli Madison Square Gardenissa kuubalaista Benny Paretia vastaan. Kyseessä oli kaksikon kolmas kohtaaminen vajaan vuoden aikana. Ottelun 12. erässä Griffith tyrmäsi Paretin. Tämä ei koskaan enää tullut tajuihinsa, vaan menehtyi kymmenen päivää myöhemmin. Tapauksella oli suuri vaikutus yhdysvaltalaiseen ammattinyrkkeilyyn. Muun muassa maksuttomat televisiokanavat lopettivat nyrkkeilyn televisioinnin pitkäksi aikaa ottelun lähettäneen ABC:n johdolla. Laji palasi niiden ohjelmistoon vasta 1970-luvulla. Vuonna 2005 valmistuneessa dokumenttielokuvassa Ring of Fire – The Emile Griffith Story Griffith kertoi, että yhä tunsi syyllisyyttä Paretin kuolemasta ja muun muassa näki edelleen tapauksesta painajaisia. ==Yksityiselämä== Griffith avioitui vuonna 1971 amerikkalaisen tanssijan kanssa. Nyrkkeilyuran lopetettuaan hän työskenteli pitkään nuorisovankilassa. Vuonna 1992 Griffith joutui pahoinpidellyksi poistuessaan New Yorkissa sijaitsevasta gay-ravintolasta. Hän sai erittäin pahoja vammoja ja joutui olemaan sairaalassa neljän kuukauden ajan. Vuonna 2008 julkaistiin Griffithin elämäkerta, jossa hän ensimmäisenä ammattilaisnyrkkeilijänä kertoi olevansa homoseksuaali. Griffith kärsi viimeisinä vuosinaan dementia pugilisticasta, ja tarvitsi apua päivittäisessä elämässään. Hän kuoli heinäkuussa 2013 hempsteadilaisessa hoitokodissa. == Aiheesta muualla == | Ammattinyrkkeilyottelut boxrec.comissa ==Lähteet== Luokka:Yhdysvaltalaiset nyrkkeilijät Luokka:Vuonna 1938 syntyneet Luokka:Vuonna 2013 kuolleet
Jan Bachleda-Curuś

Jan Bachleda-Curuś (19. huhtikuuta 1951 Zakopane – 7. helmikuuta 2009 Zakopane) oli puolalainen alppihiihtäjä. Hän edusti SN PTT Zakopane -seuraa. Myös hänen veljensä Andrzej Bachleda-Curuś ja veljenpoikansa Andrzej nuorempi ovat olympiatason alppihiihtäjiä. Bachleda-Curuś sijoittui Innsbruckin olympialaisissa 1976 pujottelussa 11:nneksi. Maailmancupin osakilpailussa hän sijoittui parhaimmillaan neljänneksi Garmisch-Partenkirchenin pujottelussa tammikuussa 1975. Pujottelun maailmancupin kokonaispisteissä hän oli kymmenes kausilla 1973–1974 ja 1974–1975. == Lähteet == Luokka:Puolalaiset alppihiihtäjät Luokka:Vuonna 1951 syntyneet Luokka:Vuonna 2009 kuolleet
Andrzej Bachleda-Curuś (nuorempi)

Andrzej Bachleda-Curuś (s. 9. tammikuuta 1975 tai 1. syyskuuta 1975 Zakopane) on puolalainen alppihiihtäjä. Hän edusti aktiiviurallaan Start Zakopane -seuraa. Myös hänen isänsä Andrzej ja setänsä Jan Bachleda-Curuś ovat olympiatason alppihiihtäjiä. Bachleda-Curuś sijoittui Sestrieren MM- kilpailuissa 1997 suurpujottelussa 20:nneksi. Naganon olympialaisissa 1998 hän oli alppiyhdistetyssä viides, syöksylaskussa 22.s ja suurpujottelussa 24:s. Vailin MM-kilpailuissa 1999 hän sijoittui yhdistetyssä 11:nneksi ja Salt Lake Cityn olympialaisissa 2002 pujottelussa kymmenenneksi. Bachleda-Curuś kilpaili maailmancupissa vuosina 1996–2003. Hän sijoittui maailmancupin pisteille, 30 parhaan joukkoon, kolmessatoista pujottelukilpailussa. Kymmenen parhaan joukkoon hän sijoittui kaksi kertaa, molemmat Wengenissä: hän oli viides tammikuussa 2000 ja kahdeksas tammikuussa 2001. == Lähteet == Luokka:Puolalaiset alppihiihtäjät Luokka:Vuonna 1975 syntyneet Luokka:Elävät henkilöt
Harold Harris at the Playboy Club

Harold Harris at the Playboy Club on yhdysvaltalaisen jazzpianisti Harold Harrisin trion albumi, joka on äänitetty Chicagon Playboy-klubilla vuonna 1962. Yhtye oli klubin orkesterina sen avaamisesta lähtien kolmisen vuotta ennen tätä levyä. Vuonna 1961 ilmestyi yhtyeen ensimmäinen albumi Here’s Harold (Vee Jay LP-3018). Tämän albumin on tuottanut jazzista vastaava A&R-johtaja; Sid McCoy. Levy-yhtiö on Vee Jay Records, 1449 South Michigan Avenue, Chicago, Illinois. == Kappaleet == ; Sivu 1 # Playboy Theme – 4:50 (Cy Coleman) # Hefner Just Walked in – 3:25 (Harold Harris) # When Your Lover Has Gone – 5:20 (E. A. Swan) 1\. E. H. Morris & Co., Inc. – ASCAP 2. Edgewater – Conrad – BMI 3. Remick Music Corp. – ASCAP ; Sivu 2 # What Kind of Fool Am I? – 5:13 (Bricusse – Newley) # Lot of Livin’ (to Do) – 4:53 (L. Adams – C. Strouse) # Another Time – 2:56 (Harold Harris) # In Other Words – 4:30 (Bart Howard – C. Strouse) Kappale ”In Other Words” tunnetaan myös nimellä ”Fly Me to the Moon”. 1\. Ludlow Music, Inc. – BMI 2. E. H. Morris & Co., Inc. – ASCAP 3. Edgewater – Conrad – BMI 4. Alminae Music – ASCAP == Kokoonpano == * Harold Harris – piano, celesta * Lennell Glass – basso * George Harps – rummut == Lähteet == * Harold Harris at the Playboy Club (Vee Jay VJLPS 3036 / SR 3036) 1962 Luokka:Yhdysvaltalaiset jazzalbumit Luokka:Vuoden 1962 konserttitallenteet
Burgundinpata

pienoiskuva|Burgundinpataa ja perunoita. Burgundinpata () on Burgundista Ranskasta kotoisin oleva perinteinen lihaisa punaviinipohjainen pataruoka. Se valmistetaan naudanlihasta, joka laitetaan pataan pienien sipuleiden, porkkanan, pekonin ja herkkusienien kanssa ja haudutetaan pitkään. Sitä on valmistettu Burgundissa jo keskiajalla. == Historia == Burgundinpata on saanut alkunsa jo keskiajalla, jolloin talonpojat söivät sitä, koska se oli halpaa ja täyttävää. Siihen pystyttiin käyttämään myös huonompia ja kovempia ruhon osia, koska ne pehmenivät pitkässä haudutuksessa. Ensimmäisen reseptin kirjasi tunnettu kokki Auguste Escoffier vasta vuonna 1903. Siitä on kehitetty erilaisia muunnelmia, joissa ainekset ovat samanlaisia, mutta niitä käsitellään eri tavoilla. Esimerkiksi liha ruskistetaan ennen pataan laittoa tai sipulit kuullotetaan. == Aineet == Burgundinpata valmistetaan naudanlihasta, jotka laitetaan pataan pienien sipuleiden, porkkanan, pekonin ja herkkusienien kanssa. Ne maustetaan timjamilla, laakerinlehdillä, valkosipulilla, suolalla ja mustapippurilla. Pataan laitetut aineet peitetään punaviinistä ja vedestä tehdyllä liemellä, johon joskus laitetaan suurustetta sekaan. Ruuan kysentämisaika on pitkä 1,5–2,5 tuntia ja joskus pidempikin. == Lähteet == == Aiheesta muualla == * * Luokka:Liharuoat Luokka:Pataruoat Luokka:Ranskalainen keittiö Luokka:Burgundi
Nikolai Alin

Nikolai Alin on suomalainen ammattilaisrullalautailija. Hän skeittaa Ponke's:in tiimissä. Hän on voittanut kaksi skeittauksen suomenmestaruutta vuosina 2011 ja 2012. == Lähteet == * Ponke's.fi Luokka:Suomalaiset rullalautailijat Luokka:Syntymävuosi puuttuu Luokka:Elävät henkilöt
Darwinintinami

Darwinintinami (Nothura darwinii) on viiriäistinamien sukuun kuuluva tinamilaji. ==Levinneisyys== Darwinintinameita elää Etelä-Amerikassa Perussa, Boliviassa ja Argentiinassa, ja sen levinneisyysalueen koko on 1 090 000 neliökilometriä. Darwinintinamikannan kokoa ei ole arvioitu, mutta laji on luokiteltu elinvoimaiseksi. ==Lähteet== Luokka:Tinamilinnut
Matthias Jacob

Matthias Jacob (s. 2. huhtikuuta 1960 Ohrdruf, Thüringen, DDR) on saksalainen ampumahiihtäjä, joka aktiiviurallaan edusti DDR:ää ja seuratasolla ASK Vorwärts Oberhofia. Hänen puolisonsa on maastohiihtäjä Carola Anding. Jacob saavutti Sarajevon olympialaisissa 1984 pronssia 10 kilometrin kilpailussa ja kuului neljänneksi sijoittuneeseen DDR:n viestijoukkueeseen. Calgaryssa 1988 hän oli 20 kilometrillä yhdeksäs ja DDR viestissä viides. Jacob voitti DDR:n viestijoukkueessa maailmanmestaruuden Lahdessa 1981, Minskissä 1982 ja Lake Placidissa 1987 sekä sai hopeaa Anterselvassa 1983, Ruhpoldingissa 1985 ja Oslossa 1986. Sprinttikilpailussa eli 10 kilometrillä hän sai MM-hopeaa 1987, oli viides 1981 sekä seitsemäs 1985 ja 1986. Normaalimatkalla eli 20 kilometrillä hän oli neljäs 1982 ja 1986, seitsemäs 1981 ja kahdeksas 1983. Jacob sijoittui maailmancupin kokonaiskilpailussa toiseksi kaudella 1981–1982 ja kolmanneksi kaudella 1985–1986. == Lähteet == Luokka:Itäsaksalaiset ampumahiihtäjät Luokka:Itäsaksalaiset olympiamitalistit Luokka:Vuonna 1960 syntyneet Luokka:Elävät henkilöt
Lonza (yritys)

Lonza on kansainvälinen kemianalan teollisuuskonserni, jonka juuret ja pääkonttori ovat Sveitsissä. Konsernin emoyhtiö on Lonza Group AG, jonka pääkonttori on Baselissa. == Historiaa == Lonza aloitti toimintansa Lonzajoen rannalla, Sveitsin Gampelissa, Wallisin kantonissa, vuonna 1897. Ensimmäiset tuotteet olivat kalsiumkarbidi ja asetyleeni. == Tehtaat == Lonzalla on tuotantotoimintaa noin 50 paikkakunnalla eri puolilla maailmaa. Suurimmat tehtaat ovat Sveitsin Vispissä. == Tuotteet == Lonza tuottaa raaka-aineita lääketeollisuudelle sekä terveystuotteita kuluttajille. Yhtiön päämarkkina- alueet ovat Pohjois-Amerikka sekä Aasia. == Katso myös == * Luettelo Sveitsin pörssissä noteeratuista yhtiöistä == Lähteet == * Lonza Groupin kotisivut Luokka:Sveitsiläiset teollisuusyritykset Luokka:Sveitsiläiset pörssiyhtiöt Luokka:Visp Luokka:SMI-indeksi Luokka:SLI-indeksi
Nisula (täsmennyssivu)

Nisula tarkoittaa seuraavia: *Nisula, Jyväskylän kaupunginosa * Nisula, Toivakan kylä *Nisulan monttu, urheilupaikka Jyväskylässä ==Sukunimi== *Alpo Nisula (s. 1938), kuulantyöntäjä *Anders Oskar Nisula (1893–1948), jääkärivääpeli *Kaarlo Nisula (1898–1979), jääkärimajuri *Kari Nisula (s. 1963), kiekonheittäjä *Kari Nisula (s. 1967), kenraali *Kristiina Nisula (s. 1992), lumilautailija *Maila Nisula (1931–2023), telinevoimistelija ja koripalloilija *Marja-Liisa Nisula (s. 1942), näyttelijä *Matias Nisula (s. 1996), jääkiekkoilija *Mika Nisula (s. 1978), oopperalaulaja *Mikko Nisula (s. 1974), säveltäjä *Päivi Nisula (s. 1961), oopperalaulaja *Raimo Nisula (1942–1969), nyrkkeilijä. Luokka:Luettelot henkilöistä sukunimen mukaan
The Infernal City

The Infernal City () on Gregory Keyesin kirjoittama fantasiaromaani. Se sijoittuu The Elder Scrolls -universumiin ja tapahtumat tapahtuvat neljäkymmentä vuotta Oblivionin kriisin jälkeen. Tämä on ensimmäinen kahdesta romaanista, jotka sijoittuvat The Elder Scrolls -universumiin. Luokka:Vuoden 2009 kirjat Luokka:Yhdysvaltalaiset fantasiaromaanit
Chuang Chih-yuan

:Kiinalaisissa nimissä sukunimi tulee ensin, eli sukunimi on Chuang ja etunimi Chih-yuan. Chuang Chih-yuan (s. 2. huhtikuuta 1981) on taiwanilainen pöytätennispelaaja ja hän on ollut parhaimmillaan ITTF:n rankingissa joulukuussa 2003 sijalla 3. Olympialaisissa hänen paras sijoituksensa on neljäs, Lontoosta 2012. == Lähteet == * ITTF: Chuang Chih-yuan profiili * London 2012: Chuang Chih-yuan profiili Luokka:Taiwanilaiset pöytätennispelaajat Luokka:Vuonna 1981 syntyneet Luokka:Elävät henkilöt
Gregory Keyes

Gregory Keyes (s. 11. huhtikuuta 1963) on yhdysvaltalainen fantasia- ja tieteisfiktiokirjailija, joka on kirjoittanut sekä omia että mediaan liittyviä romaaneja nimillä J. Gregory Keyes ja Greg Keyes. Luokka:Yhdysvaltalaiset kirjailijat Luokka:Vuonna 1963 syntyneet Luokka:Elävät henkilöt
David Marshall (singaporelainen poliitikko)

David Saul Marshall (vuoteen 1920 Mashal, 12. maaliskuuta 1908 Salmisiirtokunnat – 12. joulukuuta 1995 Singapore) oli singaporelainen poliitikko, diplomaatti ja lakimies. Marshall oli Singaporen ensimmäinen vaaleilla valittu pääministeri 1955–1956. Vuosina 1978–1993 hän toimi Singaporen suurlähettiläänä monessa Euroopan maassa. == Lähteet == == Aiheesta muualla == Luokka:Singaporen pääministerit Luokka:Suurlähettiläät Luokka:Vuonna 1908 syntyneet Luokka:Vuonna 1995 kuolleet Luokka:Asianajajat
Jyrki Sailo

Karl Jyrki Sailo (28. kesäkuuta 1913 Helsinki – 24. lokakuuta 1980) oli suomalainen kuvanveistäjä.Kuvataiteilijamatrikkeli : Jyrki Sailo Sailo opiskeli Suomen Taideyhdistyksen piirustuskoulussa 1933–1936 ja Accademia di Belle Artissa Firenzessä Italiassa 1936–1937. Hänen taiteilijan debyyttinsä oli 1940. Sailo osallistui Nuorten näyttelyihin vuosina 1945 ja 1946 sekä Suomen Kuvanveistäjäliiton näyttelyihin vuosina 1940, 1955 ja 1970. Sailon vanhemmat olivat kuvanveistäjä Alpo Sailo ja tämän ensimmäinen puoliso Helga Sailo.Clara Palmgren, Catharina Brandt-Vahtola: De tre skulptörerna. Kaunis Grani 25.3.2014. Viitattu 25.4.2019Espoon virastot Kauniaisiin. Helsingin Sanomat s. 11, 18.4.1965 (HS Aikakone) == Teoksia == * Sankaripatsas (1949), harmaa graniitti, Raision kirkon sankarihautausmaa * Sankaripatsas (1951), harmaa graniitti, Eurajoen kirkon sankarihautausmaa * Kalapoika-suihkukaivo (1955), pronssi, Riihimäki, Kirkkopuisto * Karjalainen äiti (Karjalaan jääneiden muistomerkki) (1962), pronssi, Kotka, Kirkkopuisto * Gustaf von Numers -seinäplaketti, Kannuksen rautatieasema 1963 * Lapsenlikka (1964), pronssi, Riihimäki, Pääskypuisto === Valokuvia julkisista teoksista === Tiedosto:Jyrki Sailo Raision Sankarimuistomerkki.jpg|Sankarimuistomerkki Ratsastava sotilas rukousasennossa, Raisio, 1949. Tiedosto:Eurajoki sankarimuistomerkki.JPG|Sankarimuistomerkki Isä hyvästelee poikansa, yhdessä Jaakko Paatelan kanssa, Eurajoki, 1951. Tiedosto:Jyrki Sailo Aiti ja lapsi 1951.JPG|Äiti ja lapsi, Riihimäki, 1951 Tiedosto:Jyrki Sailo Kalapoika 1955.JPG|Kalapoika, Riihimäki, 1955. Tiedosto:Karjalainen äiti 1.jpg|Karjalainen äiti, Karjalaan jääneiden vainajien muistomerkki, Kotka, 1962. Tiedosto:Gustav von Numersin muistolaatta by Jyrki Sailo Kannus 1963.jpg|Gustav von Numers -seinäplaketti, Kannus, 1963. Tiedosto:Jyrki Sailo Lapsenlikka 1964.JPG|Lapsenlinkka, Riihimäki, 1964. File:Kathy's gravestone.JPG|Käthyn muistokivi, Ypäjä, 1991. == Palkinnot == * Palkinto Suomen suurkisojen taidekilpailussa 1947 * Ylimääräinen palkinto Suomen Marsalkan ratsastajapatsaskilpailussa 1954 ja III palkinto uusintakilpailussa 1955 == Lähteet == * Riihimäkiseuran www-sivut * Suomen Sotamuistomerkit 1939-1945 === Viitteet === Luokka:Suomalaiset kuvanveistäjät Luokka:Vuonna 1913 syntyneet Luokka:Vuonna 1980 kuolleet
Formula 3 Brazil Open

Formula 3 Brazil Open on Brasiliassa ajettava autourheilukilpailu, joka järjestetään tammikuussa. Kilpailuviikonloppuna ajetaan neljä kilpailua, joista kolme ensimmäistä kilpailua määräävät lähtöjärjestyksen viimeiseen kilpailuun ja viimeisen kilpailun voittaja julistetaan mestariksi. Kilpailu on järjestetty vuodesta 2010 alkaen São Paulossa Interlagosin radalla. Kilpailussa ajetaan Dallaran valmistamilla autoilla ja Bertan moottoreilla. Renkaat toimittaa Pirelli. Kilpailun ovat voittaneet William Buller vuonna 2010, Lucas Foresti kahdesti vuosina 2011 ja 2012 ja Felipe Guimarães vuosina 2013 ja 2014. == Voittajat == Kausi Voittaja Talli 2010 William Buller Hitech Racing Brazil 2011 Lucas Foresti Cesário Fórmula 2012 Lucas Foresti Cesário Fórmula 2013 Felipe Guimarães Hitech Racing 2014 Felipe Guimarães Hitech Racing ==Aiheesta muualla== *Official website of the Formula 3 Brazil Open Luokka:Formula 3 Luokka:Brasilian autourheilu Luokka:Brasilian urheilutapahtumat
Lord of Souls

Lord of Souls on Gregory Keyesin kirjoittama fantasiaromaani. Se on toinen kirja, joka sijoittuu The Elder Scrolls -universumiin. Kirjan tapahtumat sijoittuvat 40 vuoden päähän Oblivionin kriisin tapahtumista ja 160 vuotta ennen The Elder Scrolls V: Skyrim -pelin tapahtumia. Luokka:Vuoden 2011 kirjat Luokka:Yhdysvaltalaiset fantasiaromaanit
Nummela (täsmennyssivu)

Nummela voi tarkoittaa seuraavia: ==Paikannimi== * Nummela, taajama Vihdissä. Tähän liittyvät: ** Nummelan rautatieasema, rautatieasema Nummelan taajamassa ** Nummelan lentokenttä, lentokenttä Nummelan taajaman luona ** Nummelan Palloseura, vihtiläinen urheiluseura ** Nummelan Kisaajat, vihtiläinen uinnin erikoisseura ** Nummelan koulu, peruskoulu Vihdissä ** Nummelanharjun koulu, Nummelan peruskoulun 7.–9. luokkien koulu * Nummelan parantola (myöhemmin Röykän sairaala), entinen keuhkotautiparantola Nurmijärven Röykässä * Nummela, työväentalo Juupajoella * 2502 Nummela, asteroidi ==Muita== * Nummela, sukunimi * Nummelan ponitalli, Merja Jalon kirjoittama nuortenkirjasarja * Nummela, Anssi Kelan albumi vuodelta 2001 ** ”Nummela”, Anssi Kelan kappale.
Kiljunen

Kiljunen on suomalainen sukunimi. Se voi viitata seuraaviin: ==Henkilöitä== *Aapo Kiljunen (s. 1986), jalkapallomaalivahti *Anneli Kiljunen (o.s. Käkelä, s. 1957), kansanedustaja (sdp) *Jaakko Kiljunen (s. 1980), näyttelijä *Johannes Kiljunen (1900–1926), jääkäri *Juha-Pekka Kiljunen (1968–2005), lavastaja ja pukusuunnittelija *Kalle Kiljunen, levylaulaja, oik. Kaarlo Kytö (1902–1985), näyttelijä, teatteriohjaaja ja teatterinjohtaja *Kimmo Kiljunen (s. 1951), kansanedustaja (sdp), tietokirjailija, Veikko Kiljusen poika *Marja-Liisa Kiljunen, diplomaatti, Kimmo Kiljusen puoliso 1972–2009 *Oliver Kiljunen (s. 1998), jääkiekkoilija *Paavo Kiljunen (s. 1951), kenraaliluutnantti *Satu Kiljunen (s. 1955), kuva- ja performanssitaiteilija, Veikko Kiljusen tytär *Taina Kiljunen (s. 1966), jääkiekkoilija *Veikko Kiljunen (1927–2021), konservaattori, taidemaalari ja taidegraafikko *Ville Kiljunen (s. 1981), näyttelijä ja juontaja *Vilppu Kiljunen (s. 1960), oopperaohjaaja, Veikko Kiljusen poika. ==Muita== * Kiljusen herrasväki, Jalmari Finnen kirjoittama lastenkirjasarja, joka kertoo Kiljusen perheestä. ==Katso myös== *Kiljander
Li Ju

:Kiinalaisissa nimissä sukunimi tulee ensin, eli sukunimi on Li ja etunimi Ju. Li Ju (s. 22. tammikuuta 1976 Nantong, Kiina) on kiinalainen pöytätennispelaaja. Hän on olympialaisissa voittanut nelinpelissä kultaa ja saanut kaksinpelissä hopeaa. Maailmanmestaruuden hän on voittanut kahdesti nelinpelissä ja neljä kertaa joukkuekilpailussa. Vuonna 2005 hänet valittiin pöytätenniksen Hall of Fameen. Li Ju saavutti ensimmäiset arvokisamitalinsa Manchesterin MM-kilpailuissa 1997, kun hän voitti kultaa joukkuekilpailussa sekä saavutti hopeaa Wang Nanin parina nelinpelissä ja pronssia kaksinpelissä. Eindhovenin MM-kilpailuissa 1999 hän voitti Wangin kanssa kultaa nelinpelissä. Kuala Lumpurin MM-kilpailuissa 2000 Li oli voittamassa joukkuemaailmanmestaruutta. Sydneyn olympialaisissa 2000 Li ja Wang voittivat kultaa nelinpelissä. Kaksinpelissä Li sai hopeaa hävittyään loppuottelussa Wangille erin 2–3. Osakan MM-kilpailuissa 2001 Li voitti kultaa joukkuekilpailussa ja Wang Nanin parina nelinpelissä. Pariisin MM-kilpailuissa 2003 hän sijoittui pronssille kaksinpelissä ja Li Jian parina nelinpelissä. Dohassa 2004 hän voitti joukkuekilpailussa viimeisen maailmanmestaruutensa. Maailmanrankingissa Li oli kakkosena alkuvuonna 2001. == Lähteet == * Li Ju:n profile * ITTF: Li Ju:n tilastoja === Viitteet === Luokka:Kiinalaiset pöytätennispelaajat Luokka:Kiinalaiset olympiavoittajat Luokka:ITTF Hall of Fame Luokka:Vuonna 1976 syntyneet Luokka:Elävät henkilöt
Matthias Bachinger

Matthias Bachinger (s. 2. huhtikuuta 1987 München) on saksalainen tennispelaaja. Parhaimmillaan hän on ollut kaksinpelissä ATP-listan sijalla 85 elokuussa 2011. Bachinger on voittanut urallaan kaksi ATP-haastajaturnausta. ATP-turnauksen loppuottelussa hän on pelannut kerran nelinpelissä, vuonna 2011 Atlantassa. == Lähteet == == Aiheesta muualla == *Matthias Bachingerin kotisivut * * Luokka:Saksalaiset tennispelaajat Luokka:Vuonna 1987 syntyneet Luokka:Elävät henkilöt
Salli (täsmennyssivu)

Salli voi tarkoittaa seuraavia asioita ja henkilöitä: *Salli, etunimi *1715 Salli, päävyöhykkeen asteroidi *Salli Systems, ergonomisten kalusteiden (mm. satulatuoli Salli) suunnittelu- ja valmistusyritys *Seksialan Liitto SALLI, 2000-luvulla toiminut Suomen seksityöläisten etujärjestö ===Salli sukunimenä=== *Aares Salli (1914–2009), taidemaalari, Eino Sallin poika *Eino Salli (1882–1926), toimittaja ja kansakoulunopettaja *Janne Salli (s. 1977), jalkapalloilija *Mia Salli (nykyisin Mia Takula, s. 1975), eläinsuojeluaktivisti, vapaa toimittaja ja käsikirjoittaja *Rudolf Salli (1901–1966), teknikko, väärentäjä ja Yhdysvaltain vakooja 1940-luvulla Luokka:Sukunimet
Pieksämäen vesitorni

Pieksämäen vesitorni on Pieksämäellä sijaitseva ylävesisäiliö eli vesitorni. Vuonna 1956 valmistuneen vesitornin on suunnitellut arkkitehti Aarne Ervi ja rakentanut Vesto. Tornin vesitilavuus on 1100 kuutiometriä. Torni sijaitsee maamerkkinä Museoviraston inventoimiin valtakunnallisesti merkittäviin rakennettuihin kulttuuriympäristöihin kuuluvan Keskuskadun eteläpäässä. Virastorakennukselta näyttävän vesitornin katolle, noin 35 metrin korkeuteen maanpinnasta ja 180 metrin korkeuteen merenpinnasta pääsee portaita, askelmia on 180. Vesitorni on ollut aikaisemmin kesäisin auki yleisölle. Nykyään maisemia voi katsella web-kameran välittämänä. Tornin betonielementtirakenteinen ulkokuori on korjattu vuonna 1992. == Lähteet == == Aiheesta muualla == Luokka:Pieksämäen rakennukset ja rakennelmat Luokka:Suomen vesitornit Luokka:Aarne Ervin suunnittelemat rakennukset
Uridiinidifosfaattiglukoosi

Uridiinidifosfaattiglukoosi eli UDP-glukoosi (C15H24N2O17P2) on nukleotidisokeri, joka koostuu glukoosisokerista ja uridiinidifosfaatti nukleotidista. UDP-glukoosi osallistuu useisiin sokeriaineenvaihdunnan reaktioihin. ==Biosynteesi ja reaktioita== Eliöt tuottavat uridiinidifosfaattiglukoosia glukoosi-1-fosfaatista ja UTP-molekyylistä. Reaktiota katalysoi UDP-glukoosipyrofosforylaasientsyymi ja reaktio on tyypiltään fosfoanhydridin vaihto. Tuotteina muodostuu uridiinidifosfaattiglukoosia ja kaksi fosfaatti-ionia. UDP-glukoosi on tärkeässä osassa eräitä sokeriaineenvaihdunnan reaktioita. Se osallistuu muun muassa glykogeenin synteesiin. glykogeenisyntaasientsyymi käyttää substraattinaan UDP-glukoosia ja liittää siitä glukoosimolekyylin 1,4-glykosidisella sidoksella glykogeeniketjuun ja siten pidentää sitä aina yhden glukoosimolekyylin verran. UDP-glukoosi osallistuu myös galaktoosin aineenvaihduntaan. Galaktoosista muodostuu ensin galaktoosi-1-fosfaattia, jonka galaktosyyliryhmä vastaanottaa UDP-glukoosilta uridiinidifosfaattiryhmän galaktoosi-1-fosfaattiuridyylitransferaasin katalysoimana. Tuotteina muodostuu glukoosi-1-fosfaattia ja UDP-galaktoosia. Glukoosi ja galaktoosi ovat toistensa epimeerejä ja UDP-glukoosi ja UDP-galaktoosi voivat epimerisoitua toisikseen. Tätä reaktiota katalysoiva entsyymi on UDP-glukoosi-4-epimeraasi. ==Lähteet== Luokka:Sokerijohdannaiset
Transkaukasian sosialistisen federatiivisen neuvostotasavallan vaakuna

Transkaukasian sosialistisen federatiivisen neuvostotasavallan vaakuna oli Transkaukasian sosialistisen federatiivisen neuvostotasavallan tunnus. Se otettiin käyttöön vuonna 1923 ja poistettiin käytöstä vuonna 1936 kun Transkaukasian SFNT jaettiin Azerbaidžanin, Armenian ja Georgian neuvostotasavaltojen kesken. Vaakunaan on kuvattu Kaukasus-vuoret, joiden takaa nousee aurinko. Edustalla on kuvattu kommunismin tunnukset punainen tähti sekä sirppi ja vasara. Alhaalla on kuvattu savua tupruttava tehdas ja öljynporaustorneja sekä viinirypäleitä, vehnäntähkiä, maissia, riisiä ja puuvillaa. Koko vaakunaa ympäröi punainen nauha jossa lukee neuvostotasavallan lyhenne azerin (ZSFSC, Zaqafqasja sosjalist federativ suralar Cymhurijjəti), armenian (ԱՍՖԽՀ, Անդրկովկասյան Սոցիալիստական Ֆեդերատիվ Խորհրդային Հանրապետություն), georgian (აკსფსრ, ამიერკავკასიის საბჭოთა ფედერაციული სოციალისტური რესპუბლიკა) ja venäjän (ЗСФСР, Закавказская Советская Федеративная Социалистическая Республика) kielellä. Alhaalla olevassa keltaisessa nauhassa lukee ainoastaan venäjäksi Neuvostoliiton motto: "Пролетарии всех стран, соединяйтесь!", suomeksi "Kaikkien maiden proletaarit, liittykää yhteen!". 1930-luvun alussa azerinkielinen teksti muutettiin käyttämään latinalaisia aakkosia. Ennen vaakunan hyväksymistä oli vuosina 1922–1923 muun muassa seteleissä käytössä tunnus, jossa on neuvostotasavaltaa edeltäneestä Georgian vaakunasta otettu korukuvioinen tähti, joka on muutettu seitsensakaraisesta viisisakaraiseksi. Tähden sisälle on kuvattu punainen tähti ja sirppi ja vasara, joiden taustalla on Armeniaa symboloiva Ararat- vuori. Sirpin ja vasaran alapuolella on puolikuu kuvaamassa islaminuskoisia azereita. Tämä islamilaisten ja kommunististen symbolien rinnakkain esittely on sikäli erikoista, että kommunismi on perinteisesti ollut hyvin uskonnonvastainen aate. Vuosina 1923–1924 esiintyi seteleissä tunnus, jossa myöhempi vaakuna on sijoitettu vuosien 1922–1923 tunnuksen korukuvioisen tähden sisään. ==Galleria== Tiedosto:Emblem of the Transcaucasian SFSR (1922-1924).svg|Tunnus 1922–1923 Tiedosto:Nadpechatka_40_tys._na_marke_5_tys._rub.jpg| Postimerkki vuodelta 1923 Tiedosto:StampTranscaucasianSFSR1923Michel17.jpg|Postimerkki vuodelta 1923 Tiedosto:Emblem_of_the_Transcaucasian_SFSR_(1923–1924).svg|Tunnus 1923–1924 Tiedosto:Emblem of the Transcaucasian SFSR (1924-1930).svg|Vuosina 1924–1930 azerinkielinen teksti käytti arabialaisia aakkosia Tiedosto:Transcaucasian_republic_1923_-stamp6.jpg|Seteleitä vuodelta 1923 ==Lähteet== * Гербы Закавказской Федерации 1922–1936 гг. * Trancaucasia in the Soviet Union ===Viitteet=== Luokka:Neuvostotasavaltojen vaakunat
Werner Schlager

Werner Schlager (s. 28. syyskuuta 1972 Wiener Neustadt) on itävaltalainen pöytätennispelaaja. Kesäkuussa 2003 hänen maailmanrankingsijoituksensa oli 1. Hänet valittiin Itävallan vuoden urheilijaksi 2003http://www.tabletennismaster.com/werner-schlager.html Tabletennismaster.com Werner Schlager . Olympialaisten kaksinpelissä Schlagerin paras sijoitus on puolivälieräpaikka ja joukkuekilpailussa neljäs sija Pekingissä 2008. == Lähteet == * Sports-reference.com Werner Schlagerin tilastoja * Werner Schlager ITTF:n sivuilla === Viitteet === Luokka:Itävaltalaiset pöytätennispelaajat Luokka:Vuonna 1972 syntyneet Luokka:Elävät henkilöt
Idänlehväsammal

Idänlehväsammal (Plagiomnium drummondii) on lehtisammallaji lehväsammalten heimossa (Mniaceae). Sen levinneisyysaluetta on Maan pohjoispuoliskon lauhkean vyöhykkeen ja havumetsävyöhykkeen eteläpuolen mantereiset osat. Suomen alueella lajin levinneisyys on itäinen, sitä esiintyy Savossa, Pohjois- Hämeessä ja Pohjois-Karjalassa. Idänlehväsammal on Suomessa rauhoitettu Ahvenanmaata lukuun ottamatta ja uhanalaisluokituksessa vaarantunut laji (VU). == Lähteet == * Ulvinen, Tauno, Syrjänen, Kimmo & Anttila, Susanna 2002: Suomen sammalet – levinneisyys, ekologia, uhanalaisuus. ISBN 952-11-1152-6. * Ulvinen, Tauno & Syrjänen, Kimmo: Suomen sammalten levinneisyys eliömaakunnissa 3 === Viitteet === Luokka:Metsälehväsammalet
Caucansukkakolibri

CaucansukkakolibriHögmander, H., Björklund, H., Hintikka, J., Lokki, J., Södersved, J. & Velmala, W. 2018: Maailman lintulajien suomenkieliset nimet. – BirdLife Suomi. Viitattu 8.2.2018 (Eriocnemis isabellae) on sukkakolibrien sukuun kuuluva kolibrilaji, joka löydettiin ensimmäisen kerran vuonna 2005. ==Levinneisyys== Laji elää pienellä alueella Kolumbiassa. Kannan kokoa ei tiedetä, mutta se on luultavasti hyvin pieni, koska lajille sopivan elinympäristön kooksi on arvioitu alle 10 neliökilometriä. Laji on luokiteltu äärimmäisen uhanalaiseksi. ==Lähteet== Luokka:Kolibrit Luokka:Uhanalaiset linnut
Edvard Wilhelm Borg

Edvard Wilhelm Borg (6. tammikuuta 1830 Pyhäjoki – 13. tammikuuta 1910 Oulu) oli suomalainen kirkkoherra ja kansakouluntarkastaja. Luettu 25.12.2016. Borgin vanhemmat olivat Ruoveden kirkkoherra Karl Jakob Borg (1788–1853) ja hänen ensimmäinen puolisonsa Kristina Elisabet Frosterus. Hän kävi Oulun triviaalikoulua ja Vaasan lukiota ja pääsi ylioppilaaksi Helsingissä 1851. Borg opiskeli teologiaa Helsingin yliopistossa ja hänet vihittiin papiksi Kuopion hiippakunnassa 1853. Borg oli pappina Limingassa ja Inarissa. Hän oli Inarissa kappalaisena vuodesta 1857 ja toimi samalla Inarin ja Utsjoen rokottajana 1856–1867. Borgista tuli Utsjoen vt. kirkkoherra 1859 ja vakinainen kirkkoherra 1860. Hän toimi samalla edelleen Inarin vt. kappalaisena 1860–1867 kunnes sai eron Utsjoen kirkkoherranvirasta vuonna 1867. Tämän jälkeen Borg oli vuodesta 1867 Raahen ja Saloisten vt. kirkkoherrana ja vakinaisena kirkkoherrana vuodesta 1868. Hän sai rovastin arvon 1873 ja hän toimi vt. lääninrovastina 1884. Viimeksi Borg oli Pieksämäen kirkkoherrana vuodesta 1886 alkaen. Hän toimi kirkkoherran toimen ohella myös Oulun läänin eteläosien kansakouluntarkastajana 1868–1883. Borg suoritti ensimmäisenä inarinsaamen kielen tutkinnon 1858 saaden todistuksen professori Elias Lönnrotilta. Hän suoritti 1860 myös pohjoissaamen kielen tutkinnon. Borg laati inarinsaamenkielisen aapisen ja Lutherin Vähä katekismuksen ja kokosi inarinsaamelaisia satuja, jotka hän julkaisi saamen- ja suomenkielisin tekstein.Otavan Iso tietosanakirja, Otava 1968, osa 1 p. 1377Siida inarinsaamelaiset : tutkimus : E. W. Borg Edvard Wilhelm Borg oli naimisissa 1856–1877 Hilma Johanna Malmbergin (k. 1877) kanssa ja 1878–1906 Karolina Vilhelmina Malmbergin (k. 1906) kanssa. Hänen poikiaan olivat kihlakunnantuomari Carl Herman Edvard Borg (1863–1924), Oulun piirilääkäri Gabriel Gustaf Wilhelm Borg (1867–1952), Teollisuudenharjoittajien keskinäisen tapaturmavakuutusyhtiön toimitusjohtaja, vakuutusneuvos Adolf Fredrik August Borg (1869–1944) ja Tuomarniemen metsäkoulun johtaja Johan Aron Arvid Borg (1878–1939). ==Julkaisut== *Anar sämi kiela aapis kirje. ja Ucca katkismus / Martti Lutherus ; [toim. ja kääntö Edv. Wilh. Borg]. Julk. [Inarin seurakunta], 1983 (Huomautus: Näköisp. Alkuteos julk.: Oulu : Chr. Ev. Barck, 1859) ISBN 951-99475-8-2 ==Lähteet== Luokka:Suomen evankelis-luterilaisen kirkon papit Luokka:Suomalaiset kielenkääntäjät Luokka:Vuonna 1830 syntyneet Luokka:Vuonna 1910 kuolleet
Kalliotorasammal

Kalliotorasammal (Cynodontium tenellum) on lehtisammallaji kärpänsammalten heimossa (Rhabdoweisiaceae). Sen levinneisyysaluetta on Maan pohjoispuoliskon havumetsäalue ja vuoristot. Suomessa lajia esiintyy yleisenä ja koko maan alueella. Se kasvaa kallioilla, louhikoissa ja tunturikankailla. Kalliotorasammal kasvaa pienemmäksi kuin samanlaisilla paikoilla kasvava kyhmytorasammal (Cynodontium strumiferum), joka on kahdesta neljään senttimetriä korkea. == Lähteet == * Ulvinen, Tauno, Syrjänen, Kimmo & Anttila, Susanna 2002: Suomen sammalet – levinneisyys, ekologia, uhanalaisuus. ISBN 952-11-1152-6. * Rikkinen, Jouko 2008: Jäkälät & sammalet Suomen luonnossa. Kustannusosakeyhtiö Otava, Helsinki. === Viitteet === == Aiheesta muualla == * Luokka:Kynsisammalet (lahko)
Henrik Borgström nuorempi

Henrik Borgström nuorempi (8. helmikuuta 1830 Helsinki – 21. toukokuuta 1865 Helsinki) oli suomalainen taloustieteilijä ja pankinjohtaja. Hänen aloitteestaan perustettiin Suomen Hypoteekkiyhdistys sekä Suomen ensimmäinen liikepankki, Suomen Yhdyspankki, jonka ensimmäinen toimitusjohtaja hän oli. ==Ura== Borgström kuului Borgströmin kauppiassukuun. Hänen vanhempansa olivat kauppaneuvos Henrik Borgström ja Carolina Christina Kjemmer. Borgström nuorempi kirjoitti ylioppilaaksi Helsingin yksityislyseosta vuonna 1845 ja valmistui Helsingin yliopistosta filosofian kandidaatiksi 1851 ja maisteriksi 1853 sekä molempain oikeuksien kandidaatiksi 1857. Sen jälkeen hän opiskeli kansantaloutta ja pankkitointa Englannissa, Skotlannissa ja Ranskassa.Otavan Iso tietosanakirja, osa 1, p. 1381. Otava 1968. Hän työskenteli jonkin aikaa Stockholms Enskilda Bank -pankissa Ruotsissa. Borgström julkaisi opintojensa tuloksena kaksi tutkimusta, hypoteekkiyhdistystoimintaa käsittelevän Om hypoteksföreningar (1858) sekä rahoitusta ja liikepankkeja käsittelevän Om penningeställningen år 1859 och privatbanker (1859). Niiden mukaan Suomen talouselämä kehittyi hitaasti pääomien niukkuuden vuoksi. Hän esitti, että maksuvälineenä pitäisi käyttää ainoastaan metallirahaa, ja ehdotti yksityispankkien perustamista Suomeen. Lisäksi hän ajoi pakkokurssin lakkauttamista. Borgström sovelsi ehdotuksiaan myös käytäntöön: Hän oli keskeisenä henkilönä perustamassa Suomen Hypoteekkiyhdistystä vuonna 1860 ja sekä Suomen Yhdyspankkia vuonna 1862. Borgströmistä tuli Suomen Yhdyspankin ensimmäinen toimitusjohtaja, missä tehtävässä hän jatkoi kuolemaansa asti. Hän oli yhdessä isänsä kanssa pankin toiseksi suurin osakas. Borgströmin kotona järjestettiin huhtikuussa 1861 tilaisuus, kun yleinen mielipide oli joutunut kuohuksiin tammikuun valiokunnan manifestin vuoksi. Hän oli tuolloin yksi valiokunnan koollekutsumisen näkyvistä vastustajista. ==Perhe ja kuolema== Borgströmin puolisona oli vuodesta 1858 Selma Katarina af Etholén, jonka isä oli kenraali Gabriel Etholén. Selma kuoli jo seuraavana vuonna. Heille syntyi yksi tytär. Borgström kuoli tapaturmaisesti vain 35-vuotiaana. Virallisen tiedon mukaan hänen hevosensa kaatui ratsastusretkellä ja hän jäi hevosen alle. Toisen version mukaan Borgströmillä oli salainen suhde Kytäjän kartanon emännän Marie Linderin kanssa ja hän loukkaantui vakavasti hypättyään kartanon toisen kerroksen parvekkeelta luullessaan Marien aviomiehen Constantin Linderin yllättäneen heidät yhdessä. Borgström onnistui ratsastamaan karkuun mutta kuoli myöhemmin, väitetysti pudotessaan saamiinsa vammoihin.Hedi Vaalisto: Kytäjän ”kirotun” kartanon purkutyöt alkoivat Ilta-Sanomat 27.1.2023. Viitattu 6.2.2024. ==Lähteet== Luokka:Suomalaiset juristit Luokka:Suomalaiset taloustieteilijät Luokka:Suomalaiset pankinjohtajat Luokka:Vuonna 1830 syntyneet Luokka:Vuonna 1865 kuolleet
Isotorasammal

Isotorasammal (Cynodontium suecicum) on lehtisammallaji kärpänsammalten heimossa (Rhabdoweisiaceae). Sitä esiintyy maailmanlaajuisesti Skandinaviassa paikoitellen ja Luoteis-Venäjällä harvinaisena. Suomen alueella isotorasammal on harvinainen ja löydetty hajanaisista paikoista maan eri puolilla. Laji on rauhoitettu koko maassa, myös Ahvenanmaalla missä sitä ei ole havaittu 1930-luvun jälkeen. Uhanalaisluokituksessa isotorasammal on vaarantunut (VU). == Lähteet == * Ulvinen, Tauno, Syrjänen, Kimmo & Anttila, Susanna 2002: Suomen sammalet – levinneisyys, ekologia, uhanalaisuus. ISBN 952-11-1152-6. * Ulvinen, Tauno & Syrjänen, Kimmo: Suomen sammalten levinneisyys eliömaakunnissa 3 === Viitteet === == Aiheesta muualla == *Ympäristö.fi: Isotorasammal (Cynodontium suecicum) Luokka:Kynsisammalet (lahko)
Salainen puutarha (vuoden 1993 elokuva)

Salainen puutarha () on vuonna 1993 ensi-illan saanut Agnieszka Hollandin ohjaama yhdysvaltalais-brittiläinen fantasiallinen draamaelokuva. Elokuva pohjautuu Frances Hodgson Burnettin samannimiseen romaaniin vuodelta 1911. Salaisen puutarhan pääosissa ovat Kate Maberly, Heydon Prowse, Andrew Knott, Maggie Smith ja John Lynch. ==Juoni== Salainen puutarha kertoo nuoresta Mary Lennoxista (Kate Maberly), joka löytää hylätyn puutarhan setänsä suurelta tilukselta. Paikallisen pojan kanssa Mary entisöi puutarhan entiseen loistoonsa. Kunnostuksen jälkeen hän huomaa puutarhalla olevan maagisia voimia... ==Näyttelijät== ==Vastaanotto== Salainen puutarha tuotti yli 31 miljoonaa dollaria. Elokuvalla on Rotten Tomatoes -sivustolla 94 prosentin ”tuore”-arvosana. Salainen puutarha on julkaisemisestaan asti saanut kiittävää palautetta. Video-oppaassa vuodelta 1994 Olavi Similä pitää elokuvaa pienille lapsille melko vaikeatajuisena ja aikuisille liian lapsellisena ja antaa sille kolme tähteä viidestä, mikä vastaa sanallista arviota ”hyvä”. ===Palkinnot ja palkintoehdokkuudet=== Palkinnot ja palkintoehdokkuudet Palkinnot ja palkintoehdokkuudet Palkinnot ja palkintoehdokkuudet Palkinnot ja palkintoehdokkuudet Palkinnot ja palkintoehdokkuudet Vuosi Palkinto Kategoria Ehdokas Tulos 1993 Los Angeles Film Critics Association -palkinto Paras musiikki Zbigniew Preisner 1994 London Critics Circle Film -palkinto: Erikoispalkinto – Kate Maberly 1994 Evening Standard -palkinto Paras teknillinen / artistinen saavutus Stuart Craig 1994 BAFTA-palkinto Paras naissivuosa Maggie Smith 1994 Political Film Society -palkinto Paras demokraattinen elokuva – 1994 Young Artist -palkinto Paras nuori miespääosa elokuvassa Andrew Knott 1994 Young Artist -palkinto Paras nuori miespääosa elokuvassa Heydon Prowse 1994 Young Artist -palkinto Paras nuori naispääosa elokuvassa Kate Maberly 1994 Young Artist -palkinto Paras perhe-elokuva (draama) Warner Bros. ==Lähteet== ==Aiheesta muualla== * * * * Salainen puutarha Rotten Tomatoes -sivustolla Luokka:Elokuvat orvoista Luokka:Vuoden 1993 brittiläiset elokuvat Luokka:Brittiläiset romaaneihin perustuvat elokuvat Luokka:Brittiläiset draamaelokuvat Luokka:Vuoden 1993 yhdysvaltalaiset elokuvat Luokka:Yhdysvaltalaiset romaaneihin perustuvat elokuvat Luokka:Yhdysvaltalaiset draamaelokuvat Luokka:Yhdysvaltalaiset perhe-elokuvat
Othello (täsmennyssivu)

Othello tai Otello voi tarkoittaa ainakin seuraavia: *Othello, William Shakespearen näytelmä ja sen päähenkilö *Otello, Gioacchino Rossinin säveltämä ooppera *Otello, Giuseppe Verdin säveltämä ooppera *Othello, Antonin Dvořákin säveltämä alkusoitto *Othello, Orson Wellesin elokuva vuodelta 1952 *Othello, vuoden 1965 elokuva *Othello, Franco Zeffirellin elokuva vuodelta 1986 *othello, lautapeli
\+ (albumi)

\+ (lausutaan Plus) on englantilaisen laulaja-lauluntekijä Ed Sheeranin esikoisalbumi, joka julkaistiin 9. syyskuuta 2011. Sitä myytiin ensimmäisellä viikolla yli 102 000 kappaletta. Britanniassa albumi on myynyt nelinkertaista platinaa, Australiassa ja Irlannissa kaksinkertaista, Uudessa-Seelannissa yhden platinalevyn verran sekä Kanadassa kultalevyn verran. Yhdysvalloissa albumi ylsi Billboard 200 -listan sijalle 5. ==Kappaleet== Kaikki kappaleet kirjoittanut Sheeran & Gosling, ellei toisin mainittu. # # # # # # # # # # # # #The Parting Glass (piiloraita) === Erikoispainoksen bonuskappaleet === # * # # # == Arvostelut == * Metacritic: 67/100Metacritic: Reviews for + by Ed Sheeran * AllMusic: AllMusic review * The Daily Telegraph: The Daily Telegraph: Album review == Lähteet == == Aiheesta muualla == * + discogs.com -sivustolla Luokka:Vuoden 2011 esikoisalbumit Luokka:Ed Sheeranin albumit
Johan Leonard Borgström

Johan Leonard Borgström (9. maaliskuuta 1832 Helsinki – 8. helmikuuta 1907 Helsinki) oli suomalainen liike- ja valtiopäivämies ja lahjoittaja. Borgström sai kauppaneuvoksen arvonimen 1885. Isänsä Henrik Borgströmin kuoltua hän ryhtyi johtamaan tämän liiketoimia muun muassa Borgströmin tupakkatehdasta. Hän oli porvarissäädyssä Tammisaaren ja Maarianhaminan edustaja valtiopäivillä 1872, Tammisaaren ja Heinolan 1877–1878, Tammisaaren 1882 ja sitten Helsingin 1885, 1888 ja 1891. Esimerkiksi vuosina 1885 ja 1891 hän osallistui voimakkaasti tulliasian käsittelyyn. Borgström oli myös Helsingin musiikkiopiston perustajia 1882 ja johtokunnan ensimmäinen puheenjohtaja. Hän testamenttasi sille merkittävän osan omaisuudestaan ja perusti yliopistolle Henrik Borgströmin stipendirahaston musiikinopiskelijoiden tukemiseksi.Otavan Iso tietosanakirja, Otava 1967, osa 1, s. 1381. Hän toimi Preussin, Espanjan ja Tanskan varakonsulina. Borgström toimi osallistui säätyvaltiopäiville porvarissäädyn edustajana 1872, 1877-1878, 1882, 1885, 1888 ja 1891. Johan Leonard Borgström oli Henrik Borgströmin vanhin poika. ==Lähteet== ==Aiheesta muualla== * Luokka:Suomalaiset yritysjohtajat Luokka:Suomalaiset lahjoittajat Luokka:Suomen suuriruhtinaskunnan porvarissäädyn valtiopäivämiehet Luokka:Kauppaneuvokset Luokka:Vuonna 1832 syntyneet Luokka:Vuonna 1907 kuolleet
Luolavuoren vesitorni

Luolavuoren vesitorni on Turun suurin vesitorni ja se sijaitsee Luolavuoren kaupunginosassa. Torni on valmistunut vuonna 1968 ja on vesitilavuudeltaan 12 500 kuutiometriä. Se on rakennettu kaupungin omana työnä.Asola, 2003, s. 172 Sienen muotoisen tornin yläosa on 55 metriä leveä ja torni on 22 metriä korkea – torni on lähes varreton ja se kohoaa hädin tuskin puiden latvojen yläpuolelle. Mittasuhteiltaan vastaava on Tampereen Tesoman vesitorni, joka tosin on tilavuudeltaan alle puolet Turun tornista.Asola, 2003, s. 69 Teräsbetonirakenteisen Luolavuoren vesitornin korkeus merenpinnasta on 61 metriä. == Tulipalo == Illalla 3. huhtikuuta 2003 Luolavuoren vesitornin ulkovuoraus oli tuhoutua kokonaan tulipalossa. Tuli riehui tornin verhouksena olleen alumiinilevyn alla olleessa villa- ja laudoituskerroksessa ja kiipesi aina tornin huipulle saakka. Palon sammuttaminen oli päivystävän palomestarin mukaan kartiosäiliön korkeudesta johtuen äärimmäisen vaikeaa. Itse vesitornille ei kuitenkaan tullut vakavia vaurioita. Heti palon jälkeen arvio tornin verhouksen korjauskustannuksista päätyi yli miljoonaan euroon. == Lähteet == * === Viitteet === == Aiheesta muualla == Luokka:Turun vesitornit Luokka:Luolavuori
Tomorrowland

thumb|Tomorrowlandin päälava 2010. Tomorrowland on Belgian Boomissa vuosittain järjestettävä elektronisen musiikin tapahtuma, joka on genressään yksi maailman suurimmista. Tapahtumalle ovat tyypillisiä sadunomaiset koristeet ja näyttävät erikoistehosteet. Tapahtumaa on järjestetty vuodesta 2005 lähtien. Vuonna 2012 tapahtumassa esiintyivät muun muassa Afrojack, Above & Beyond, Basto, Carl Cox, Ferry Corsten, Sander van Doorn, Swedish House Mafia, Avicii, Fatboy Slim, Laidback Luke, David Guetta, Steve Aoki ja Skrillex. == Lähteet == == Aiheesta muualla== *Tapahtuman viralliset sivut *Tomorrowland - Reddit Luokka:Elektronisen musiikin tapahtumat Luokka:Belgian musiikki Luokka:Seulonnan keskeiset artikkelit
Mamorallo Tjoka

Mamorallo Tjoka (s. 25. lokakuuta 1984) on lesotholainen kestävyysjuoksija.Mamorallo Tjoka Biography and Olympic Results | Olympics at Sports-Reference.com Hän osallistui naisten maratoniin vuoden 2008 kesäolympialaisissa, mutta ei päässyt maaliin loukkaantuneen jalan takia.The Guardian: London 2012: Lesotho's athletes hope Olympics will put kingdom on the map Vuoden 2012 kesäolympialaisissa Tjoka jäi maratonissa 90. sijalle. Tjoka on voittanut monena vuonna Soweton maratonin ja pääsi vuonna 2012 toiselle sijalle Edinburghin maratonissa.Edinburgh Marathon Festival - a street party in the sun! == Lähteet == Luokka:Lesotholaiset kestävyysjuoksijat Luokka:Vuonna 1984 syntyneet Luokka:Elävät henkilöt
Transkaukasian sosialistisen federatiivisen neuvostotasavallan lippu

Transkaukasian sosialistisen federatiivisen neuvostotasavallan lippu otettiin käyttöön vuonna 1922 ja poistettiin käytöstä vuonna 1936 kun Transkaukasian SFNT jaettiin Azerbaidžanin, Armenian ja Georgian neuvostotasavaltojen kesken. Lipussa on punaiselle taustalle vasempaan ylänurkkaan sijoitettu punainen tähti jonka sisällä on sirppi ja vasara. Tähden viereen on puoliympyrän muotoon kirjoitettu kyrillisin kirjaimin neuvostotasavallan venäjänkielinen lyhenne ЗСФСР (ZSFSR). Vuoden 1925 perustuslaissa selvennettiin lipun suhteeksi 1:2. Luokka:Neuvostotasavaltojen liput ==Katso myös== * Transkaukasian sosialistisen federatiivisen neuvostotasavallan vaakuna ==Lähteet== * Флаги Закавказской Федерации 1922-1936 гг. * Transcaucasia in the Soviet Union
Leonard Borgström

Johan Henrik Leonard Borgström (16. toukokuuta 1876 Sipoo – 1. maaliskuuta 1954 Helsinki) oli suomalainen mineralogi. Borgströmin vanhemmat olivat maanviljelysneuvos Georg Borgström ja Hilda Lovisa Charlotta Hagströmer. Maanviljelysneuvokset Erik Borgström ja Nils Borgström olivat hänen veljiään. Leonard Borgström väitteli tohtoriksi 1903, toimi Helsingin yliopiston mineralogian assistenttina 1897–1918 ja dosenttina vuodesta 1906 sekä ylimääräisenä professorina 1918–1946. Hän oli Suomen valtiongeologi vuodesta 1900. Vuosina 1904–1905 hän oli Kanadassa Kingstonin yliopistossa mineralogian opettajana. Hän tutki meteoriitteja, kristallografiaa ja mineralogiaa ja mineraalien kristallisoitumista sekä määritteli esimerkiksi skapoliitin kemiallisen koostumuksen.Otavan Iso tietosanakirja, Otava 1967, osa 1 p. 1381 Borgström omisti Sipoossa Majvikin kartanon. ==Lähteet== ==Aiheesta muualla== * *Helsingin yliopiston virkamiehet, haku alas Luokka:Suomalaiset mineralogit Luokka:Suomen suuriruhtinaskunnan virkamiehet Luokka:Suomalaiset virkamiehet Luokka:Helsingin yliopiston professorit Luokka:Suomalaiset professorit Luokka:Vuonna 1876 syntyneet Luokka:Vuonna 1954 kuolleet